钦定古今图书集成/明伦汇编/闺媛典/第225卷 > 黄长伟妻倪氏
## 钦定古今图书集成/明伦汇编/闺媛典/第225卷 > 黄长伟妻倪氏

按王思任《黄氏节孝传》：“崇明秀才黄长伟妻倪氏，十
七于归，二十八而寡。奉膳和熊，皆出十指。嫡姑死，遂
不肉食。继姑病，则灼臂以祈痊。而其自弥留也，能计
时日以死，不为风火所乱。有子，家鼒事之，亦如倪之
事姑。母病，亦刲股以进，不效，则刻木以哭之。乡人曰：
‘有是母而有是子矣’。”